18-г1а апрель еххачу ханна дагахьлаьттар ду Аргун-г1алахь «Синмехаллаш» проектан рог1ера къовсадаларш д1ахьош хьовсархой хиллачарна. Делкъал т1аьхьа 2 сахьт даьлча Аргун-шахьран Оьздангаллин ц1енна хьалха леррина кечйинчу майданахь нохчийн г1иллакх-оьздангалла, вайн шира 1адаташ довзарехь, исбаьхьаллин декъехь пох1ма лакхара хьена ду хьовсуш къовсам д1ахьош бара Т1ехьа Мартанан а, Шуьйтан а к1оштийн векалш. Цаьрца Аргуне баьхкинера оцу к1оштийн куьйгалхой а.